Čertof se zalaže za formiranje globalne anti-terorističke mreže
"Borimo se protiv mreže (terorista) i jedan od  načina borbe je stvaranje naše, anti-terorističke mreže," kaže sekretar Čertof.
Američki sekretar za unutrašnju bezbjednost Majkl Čertof, govorio je protekle sedmice u vašingtonskom Centru za međunarodne i strateške studije o globalnim antiterorističkim aktivnostima. Sekretar Čertof se u tom kontejkstu zalažio za čvršću saradnju Vašingtona sa savezničkim država u Evropi i svijetu uopšte. Obraćajući se novinarima i ekspertima, sekretar Čertof je rekao da, kad je riječ o ratu protiv terorizma, Sjedinjene Države i saveznici moraju, kako je rekao, vatru gasiti vatrom. Antiteroristička mreža o kojoj govori Čertof sastojala bi se od država koje tijesno saradjuju na obavještajnom, bezbjednosnom i drugim poljima kako bi se pratile, onemogućavale i uništavale terorističke organizacije. Bushova administracija tvrdi da je obavještajna transatlanska saradnja ostala čvrsta, uprkos nesporazumima oko rata u Iraku. Ta saradnja, kaže sekretar Chertoff, trebalo bi da se unaprijedi. To je pitanje na koje će Čertof tražiti odgovor tokom predstojeće evropske turneje. Još jedna tema njegovih razgovora na starom kontinentu - mogla bi da buude i nova pasoška politika Vašingtona. Od 26. juna, putnici kojima inače nijee potrebna viza za ulazak u Ameriku - moraće da imaju biometričke pasoše. Većinom se tu radi o državljanima zemalja Zapadne Evrope. Sekretar Chertoff želi uvodjenje nove tehnologije i za identifikaciju i pregled putnika. Zalaže se, kako je rekao, za uvodjenje parametra sigurnosti - gdje bi prethodno pregledani putnici mogli brzo i efikasno da idu s jednog mjesta na drugo, dok bi organi reda mogli da se fokusiraju na stvarne bezbjednosne prijetnje.